cyanic-selkie/wikianc huggingface dataset:
Bengālijas tīģeris
Barība un medības
Pieauguša tīģera upura vidējais svars ir apmēram 400 kg, bet lielākajiem, piemēram, gauram tas ir ap 1000 kg. Turklāt Karnātakas štatā novērotās populācijas tīģeru iecienītākais medījums bija gauri, sastādot 44% no visiem medījumiem. Otrais iecienītākais medījums bija sambarbrieži (28,6%).
Bauskas apriņķa muižu nosaukumi
Bijušās muižas Bauskas apriņķa teritorijā
{ "type": "Feature", "geometry": { "type": "Point", "coordinates": [24.3222652, 56.5099215] }, "properties": { "title": "Lambertshof", "description": "Lambertu jeb Lambārtes muiža", "marker-symbol": "warehouse", "marker-size": "large", "marker-color": "0050d0" } }
Karagājiens uz Abavas kuršu zemi (1229)
1229. gada karagājiens uz Abavas kuršu zemi notika 1229. gada vidū un bija pirmais zināmais vācu krustnešu iebrukums Kurzemes teritorijā. Karagājiena formālais iemesls bija kuršu un zemgaļu uzbrukums Daugavgrīvas klosterim iepriekšējā gada vasarā. Krustnešu karaspēku vadīja Zobenbrāļu ordeņa mestrs Folkvīns. Iebrucēji izpostīja Abavas ielejas kuršu zemi. Pēc postīšanas šajā kuršu zemē izcēlies bads un tās iedzīvotāji lūguši labību no Rīgas tirgotājiem, pretī solot pāriet katoļu ticībā un kļūt par Rīgas bīskapa vasaļiem. 1230. gadā tā sauktās Miera Kursas iedzīvotāju vecākie svinīgā ceremonijā Rīgā slēdza miera līgumu, ko no krustnešu puses parakstīja Rīgas domkapituls, Zobenbrāļu ordenis un Rīgas rāte, bet no kuršu puses Rendas, Valgales, Pedvāles, Matkules, Vānes, Pūres, Iģenes, Kandavas un Ansiņu ciemu vecākie. To vēlāk izmantoja Zobenbrāļu ordenis savā cīņā pret Alnas Balduīna centieniem 1231. gadā nodibināt tieši Romas pāvestam pakļautu Kurzemes valsti.
Lielvārdes josta
Vēsture
1950. gados Arvīds Paegle pēc nedaudz izmainīta 19. gadsimta Lielvārdes jostas parauga uzauda tā saukto Paegles jostu, kas mūsdienās kļuvusi par vispazīstamāko Lielvārdes jostas rakstu. 1980. gados Latvju rakstu 2. sējumā publicētas Lielvārdes jostas raksta pētniecībai pievērsās igauņu grafiķis un mākslas teorētiķis Tenis Vints (Tõnis Vint). Viņš Lielvārdes jostas rakstus atzina par vienu no pasaulē bagātākajām un sarežģītākajām ģeometrisko rakstu sistēmām, saskatot līdzību ar Āzijas seno tautu piktogrammām u.c. pasaules seno tautu rakstiem, izsakot viedokli par Lielvārdes jostā it kā iekodēto seno informāciju. Vints ar savām idejām aizrāva latviešu režisoru Ansi Epneru, un kopā ar viņu uzņēma 1980. gada iznākušo dokumentālo filmu „Lielvārdes josta”, pats būdams tās scenārija autors. Filma izraisīja plašas diskusijas un Lielvārdes jostai atnesa milzīgu popularitāti, vienlaikus arī folklorizējot tajā paustās Vinta hipotēzes.
Toluilskābes
Iegūšana
Toluilskābes var iegūt, daļēji oksidējot attiecīgos ksilola izomērus, vai, vēl labāk - no atbilstošajiem toluidīniem caur diazonija sāļiem un nitriliem.
79. Kinoakadēmijas balva
ASV ceremoniju translēja televīzijas kanāls ABC. Ceremonijas producente ir Lora Ziskina, režisors Luiss Horvics. Balvu pasniegšanu pirmo reizi vadīja Elena Didženeresa. Divas nedēļas iepriekš, 10. februārī, ceremonijā Beverlihilsas viesnīcā Beverly Wilshire Hotel Megija Jillenhola pasniedza Kinoakadēmijas balvas par tehniskajiem sasniegumiem.
Nominācijas 23. janvārī paziņoja Kino mākslas un zinātnes akadēmijas prezidents Sids Geniss un aktrise Salma Hajeka. Visvairāk nominācijas — astoņas — filma "Sapņu meitenes", turklāt uzstādot savdabīgu rekordu, pirmo reizi Kinoakadēmijas balvu vēsturē visvairāk nominētā filma nesaņēma nomināciju kategorijā "Labākā filma".
Kerala
Iedzīvotāji
Pēc 2011. gada tautskaites datiem lielākās Keralas pilsētas pēc iedzīvotāju skaita bija:
Anrī Bergsons
Mācība
Liela daļa A. Bergsona oponentu izturējās pret viņa idejām kritiski un raksturoja tās kā "bergsonismu", gandrīz kā politisku ideoloģiju. Žiljēns Benda 1912. gadā izdotajā grāmatā "Bergsonisms jeb kustīguma filozofija" (Le Bergsonism ou la philosophie de la mobilité) raksturoja bergsonismu kā iracionālisma filozofisku strāvojumu. Savukārt Žils Delēzs (Le Bergsonisme, 1966) ar bergsonisma nojēgumu saprata metodi, nevis kādu virzienu vai strāvojumu ideju vēsturē.
Gravitācijas kolapss
Gravitācijas kolapss ir ārkārtīgi strauja zvaigznes saspiešanās savu gravitācijas spēku ietekmē evolūcijas beigu stadijā, kad zvaigznē beigušās kodolreakcijas un gāzes spiediens vairs nespēj līdzsvarot gravitācijas spēku. Tā rezultātā izveidojas baltais punduris, neitronu zvaigzne vai melnais caurums.
UNESCO Pasaules mantojuma vietas Austrijā
Sarakstā apkopotas tās vietas Austrijā, kas iekļautas UNESCO Pasaules mantojuma sarakstā. Kopā UNESCO sarakstā ir iekļautas oficiāli 9 vietas, savukārt 13 vietas Austrijā ir iekļautas kā potencialās, kuras nākotnē varētu iekļaut oficiālajā sarakstā.
Glezna
Gleznas tehnika
Gleznas tehnika ir glezniecības tehnisko īpatnību apraksts, kurā ir iekļauts gleznas pamatnes un tai pāri klāto materiālu apskats. 20. gadsimtā tiek eksperimentēts, tāpēc tiek izmantotas dažādas gleznas pamatnes, taču galvenās pamatnes, uz kā kompozīcija var būt gleznota, ir: siena, audekls, koka dēlis, pergaments, kartons, papīrs. Gleznas klāto materiālu vidū biežāk sastopami ir: eļļas, līmes krāsu tehnikas, temperas, freskas, pastelis, akvarelis un citas tehnikas, turklāt katrai no tām lielākā vai mazākā mērā atbilst kāda noteikta pamatne.
Glezna kā mākslas darbs
Cits elements gleznas kā mākslas darba skatīšanai ir tās stila identificēšana. Pamatstili ir: gotika, renesanse, manierisms, karavadžisms, baroks, klasicisms (17. gadsimts), rokoko, klasicisms (19. gadsimts), romantisms, reālisms, impresionisms, postimpresionisms. Stili gan aplūkojami vairāk vēsturiskā skatījumā, jo tie laika gaitā ir paplašinājušies, mainījušies un pārveidojušies.
Feniletiķskābe
Feniletiķskābe (alfa-toluilskābe, C6H5CH2COOH) pieder pie aromātiskajām karbonskābēm ar karboksilgrupu sānķēdē. Feniletiķskābe ir balta, kristāliska viela ar nepatīkamu aromātu, kas mazās koncentrācijās atgādina medus smaržu.
Iegūšana
Visvienkāršāk feniletiķskābi iegūt no benzilhlorīda, pārvēršot to par benzilcianīdu, ko pēc tam pārziepo:
Renault F1
Renault (2002—2010)
tika paziņots par to, ka Benetton komanda par 120 miljoniem dolāru nonāk Renault īpašumā. Komanda lietoja veco Benetton nosaukumu. un. gada sezonās, bet. gada komandu sarakstā varēja pamanīt arī Renault nosaukumu. Komanda savā pirmajā sezonā kopš atgriešanās izcīnīja 23 punktus un ceturto vietu, atpaliekot tikai no "lielā trijnieka": Ferrari, Williams un McLaren. Lai arī Džensons Batons pārspēja komandas biedru Jarno Trulli, viņš devās uz BAR komandu, tāpēc pamatsastāvā tika jaunais spānis Fernando Alonso.
Lotus Renault GP (2010)
2011. gada 29. novembrī komanda paziņoja, ka Kimi Reikenens noslēdza 2 gadu līgumu ar Lotus. 2011. gada 9. decembrī komanda paziņoja, ka Romēns Grožāns brauks kopā ar Reikenenu. gada sezonā.
Kopš 2012. gada komanda ir pazīstama ar nosaukumu Lotus F1.
Fall Grün 2
Fall Grün 2 bija pilna mēroga nacistiskās Vācijas uzbrukuma plāns Īrijas salai, operācijas Jūras Lauva atbalstam. Neskatoties uz plāna detalizētību, tiek uzskatīts, ka plāns ticis izveidots tikai kā šķietams drauds, viltus uzbrukums, nevis īsta operācija. Britu armijas līdzinieks bija Plāns W, plānotā britu spēku operācija salas atgūšanai.
Par Fall Grün 2 atbildīgais bija ģenerālleitnants Leonards Kaupičs — vācu Ceturtās un Septītās armijas korpusu komandieris. Par plāna idejas autoru tiek uzskatīts tikko paaugstinātais feldmaršals Fjodors fon Boks, no Armiju grupas B. Bokam bija operatīvā pārvalde pār rietumu flangu, operācijā Jūras Lauva. Tika izveidotas trīsdesmit divas plāna kopijas, tās tika izplatītas kā „Valsts Noslēpums”.
Adri van der Pūls
Viņa vārdā ir nosauktas sacensības Grand Prix Adri van der Poel.
Riekstroži
Uzvedība un barība
Abām riekstrožu sugām ir raksturīgs to galvenais barības avots - priežu sēklas. Riekstrozis barojas arī ar egļu sēklām un lazdu riekstiem. Putnu knābji ir piemēroti sēklu izlobīšanai no čiekuriem. Riekstroži ir dabīgie koku sēklu izplatītāji un sējēji, jo mēdz sēklas noglabāt vēlākam laikam. Vienas vasaras laikā riekstrozis var noglabāt līdz 3 miljoniem priežu sēkliņu, bet atceras apmēram 80% no savām slēptuvēm. Savas slēptuves tas spēj atrast pat zem sniega.
Riekstroži barojas arī ar kukaiņiem un to kāpuriem, pie izdevības izēdīs citu putnu putnēnus un olas, kā arī neatteiksies no maitas gaļas. Riekstroži parasti ziemo ligzdošanas vietās, bet barības meklējumos tie var migrēt. Arī Latvijā rudeņos bieži novērojamas riekstrožu invāzijas, kuru laikā var novērot rieksroža Sibīrijas pasugu (Nucifraga caryocatactes macrorhynchos).
Sahāras gepards
Izskats un uzvedība
Lai arī Sahāras gepards ir Āfrikas gepards, tas ārēji ir ļoti atšķirīgs. To kažoki ir ar īsāku apspalvojumu. Krāsa gaiša, gandrīz balta. Melnie pleķīši bieži virzienā no muguras pa sāniem uz leju kļūst arvien gaišāki, rūsgani brūni, līdz uz kājiem tie kļūst pavisam izbalējuši. Gepardiem ierastās melnās svītras no acu iekšējā kaktiņa līdz mutes kaktiņam bieži nav vispār. Seja var būt ar dažiem melnajiem pleķīšiem vai bez tiem. Augumā Sahāras gepardi ir sīkāki un kaulaināki. To ķermeņa garums ir 1,70 m, svars 40 - 45 kg. Tā kā Sahāras gepardi dzīvo tuksnesī, tie spēj iztikt ilgstoši bez ūdens, padzeroties no upuru asinīm. Dienas laikā Sahāras gepardi slēpjas ēnā, un saviem mazuļiem mātītes iekārto slēptuves alās vai zem klinšu pārkarēm.
Tarragona
Tarako arheoloģiskais ansamblis 2000. gadā tika iekļauts UNESCO Pasaules mantojuma sarakstā.
Gabriels Milito
Gabriels Alehandro Milito (dzimis Bernalā, Buenosairesas provincē Argentīnā) ir Argentīnas futbola treneris un bijušais futbolists.
Skudru dzimta
Dzimtas apraksts
Skudru kooperācijas priekšrocības noveda līdz tam, ka mūsdienās skudras ir dominējošā posmkāju grupa pēc īpatņu skaita. Piemēram, uz 1 km² savannas Kotdivuārā (Āfrika) dzīvo apmēram 2 miljardi skudru, kuri izveido 740 000 kolonijas. Skudras kopā ar termītiem (vēl vienu lielu sociālu kukaiņu grupu) sastāda trešdaļu no kopējās virszemes biomasas Amazones baseina tropu mežos. Pie vidējā populācijas blīvuma 800 miljoni skudru un 100 miljoni termītu uz vienu kvadrātkilometru tie summā sver tikai divreiz mazāk nekā visi pārējie dzīvnieki šādā mežā. Zemes apgabalos ar mērenu klimatu skudru ir mazāk.
Sistemātika un evolūcija
Krītu perioda skudru skaits bija neliels un sastāda apmēram 1% no kopējā kukaiņu sugu skaita. Skudras sāka dominēt terciārajā periodā pēc adaptīvas radiācijas. Starp visiem kukaiņiem, kuri tika atrasti oligicēna un miocēna izrakteņos, 20-40% sastāda skudras. No visiem eocēna laikmeta skudru ģintīm 10% nodzīvoja līdz mūsdienām. Ģints, kas sastopamas mūsdienās, sastāda 56% no visam ģintīm, kas ir atrasti Baltijas dzintarā (datējamas ar oligocēna sākumu) un 92% ģints no Dominikas dzintara (miocēna sākums).
Ketoni
Īpašības
Ketoni reaģē ar amonjaku vai pirmējiem amīniem, reakcijā rodas imīni.
Skudru dzimta
Klasifikācija
Skudru klasifikācijas grūtības ir saistītas ar diviem fenomeniem: ar dvīņsugu un hibrīdu esamību. Ir diezgan daudz sugu, kuras gandrīz nevar atšķirt pēc ārējā izskata. Tā, suga, kura aprakstīta pēc dažu īpatņu anatomiskiem raksturīpašībām, nereti var sastāvēt no divām un pat vairākām reproduktīvi izolētām sugām. Šīs sugas atšķirt ir iespējams tikai ģenētiski vai pēc fermentatīvām īpašībām. Un pretēji, divas anatomiski atšķirīgas sugas nereti krustojas savā starpā un veido hibrīdus. Šo hibrīdu spēja reproducēties liek domāt, ka sugas nav atsevišķas, bet ir vienas sugas rases, jo krustotu atšķirīgu sugu pēcnācēji nav reproduktīvi spējīgi.
Morfoloģija un anatomija
Skudrām, kā arī vairākiem citiem kukaiņiem, ir fasetu acis, kas sastāv no daudzām sīkām actiņām jeb omatīdijiem. Skudru acs labi atšķir kustības, taču tai nav augsta izšķirtspēja. Bez saliktajām acīm skudrām ir trīs parastās actiņas, kuras novietotas uz galvas virsējās daļas. Tās ir nepieciešamas, lai noteiktu apgaismojuma līmeni un gaismas polarizāciju. Salīdzinot ar mugurkaulniekiem, daudzām skudrām ir viduvēja redze, bet dažas pazemes skudras ir pilnīgi aklas.
Tēviņi
Tēviņi (ar dažiem izņēmumiem) dzimst no neapaugļotām olām un tiem ir tikai haploīdais hromosomu komplekts, kuru tie dabū no mātītes olšūnas.
Patstāvīgs
Pārošanās perioda laikā mātītes un tēviņi izlien no ligzdām un pulcējas pie ieejas, un pēc tam sāk kāpt uz jebkāda pacēluma, piemēram, augiem, kokiem, māju sienām, no kurienes uzlido gaisā. Kustīgāki tēviņi var uzlidot gaisā arī no zemes.
Skudru olas ir pavisam nelielas, sasniedzot 0,5 mm garumā, tās vienmēr ir apvienotas vienā kamolā. Kāpuri parādās nedēļu pēc dēšanas. Kamēr kāpuri ir mazi, tie paliek kopīgā kamolā, kļūstot lielākiem, tie grupējas atsevišķi vai pa vienam uz kameras grīdas, bet dažreiz (sīkām skudrām) piekaras pie kameras griestiem.
Saimes dalīšanās
Carebara skudru mātītes no Malajām pirms aizlidošanas no ligzdas paķer līdzi dažus darbiniekus, kuri pieķeras pie mātīšu kājām ar žokļiem.
Aldehīdi
Nukleofilā pievienošanās
Viens no aldehīdu reakciju pamattipiem ir nukleofilā pievienošanās pie C=O dubultsaites. Šajā gadījumā reakcijas centrs aldehīda molekulā ir oglekļa atoms, kas tieši saistīts ar skābekļa atomu.
Cilvēks
Pārtikas un šķidruma uzņemšana
Pieaugušajam diennaktī nepieciešams vidēji ap 7—8 stundām miega, bērnam — 9—10 stundas. Vecāki cilvēki parasti guļ 6—7 stundas.
Zieda formula
Zieda formula ir nosacīts zieda uzbūves apzīmējums, kam izmanto latīņu alfabēta burtus, simbolus un ciparus.
Dzidra Uztupe-Karamiševa
Karjera
Basketbolu sākusi spēlēt Rīgas 5. vidusskolā, 1946. gadā viņa iestājās republikāniskajā bērnu un jaunatnes sporta skolā. Skolas laikā trenējās volejbolā, vieglatlētikā, bijusi Latvijas rekordiste augstlēkšanā starp meitenēm, kā arī Latvijas čempione augstlēkšanā un volejbolā. Spēlēja republikas un Rīgas jaunatnes izlasē volejbolā.
Maikls Džeksons
Biogrāfija
1993. gadā M. Džeksonu apsūdzēja 13 gadīgs bērns un viņa tēvs - Džordans un Evans Šandlers par uzmākšanos nepilngadīgam zēnam. Evans tika ierakstīts, apspriežot nodomu izvirzīt apsūdzības, ko Džeksons izmantoja, apgalvojot, ka viņš ir greizsirdīga tēva upuris, kurš mēģināja izspiest naudu. Džordans Šendlers sniedza policijai Džeksona dzimumorgānu aprakstu un tika veikta izmeklēšana, kurā zvērinātie uzskatīja, ka apraksts neatbilst patiesībai. Tika panākta ārpustiesas vienošanās 1994. gada janvārī, kad Džeksons ar Šendleriem izlīga ārpus tiesas, par kopējo summu 23 miljonu dolāru apmērā. Atsaucoties uz pierādījumu trūkumu no Džordana, štats slēdza izmeklēšanu 1994. gada 22. septembrī.
Akadēmija
Latvijā
Zviedru Vidzemes laikā no 1631. līdz 1710. gadam Rīgā pastāvēja Rīgas akadēmiskā ģimnāzija, Pēc karaļa Gustava Ādolfa rīkojuma Tērbatā 1632. gadā nodibināja Gustava akadēmiju, kas pastāvēja līdz 1665. gadam. Teoloģijas profesors, vēlāk rektors bija pirmās Latviešu-vācu vārdnīcas autors Georgs Mancelis. Paralēli akadēmisjajai ģimnāzijai 1675. gadā Zviedrijas karalis Kārlis XI Rīgā nodibināja Kārļa liceju. No 1775. līdz 1806. gadam Kurzemes un Zemgales hercogistes, vēlāk Kurzemes guberņas augstākā mācību iestāde bija Pētera akadēmija (Academia Petrina) jeb Jelgavas akadēmiskā ģimnāzija. 1919. gadā Latvijas Pagaidu valdība pieņēma lēmumu nodibināt Latvijas Mākslas akadēmiju. Pēc Otrā pasaules kara beigām 1945. gadā izveidoja Latvijas PSR Zinātņu akadēmiju, kas darbojās kā augstākā zinātnes administrēšanas struktūra ar plašu pētniecisku institūtu asociāciju. Par akadēmijas locekļiem ievēlēja gan izcilus zinātniekus, gan arī zinātnes un augstākās izglītības administratorus. Pēc Latvijas neatkarības atjaunošanas to pārveidoja par Latvijas Zinātņu akadēmiju, kuras locekļus ievēlēja paši akadēmijas locekļi.
Kabala
Kabala (he, en) ir garīga mācība, kas radusies no ļoti senas mistiskas tradīcijas, ko tās lietpratēji gadu tūkstošiem mutiskā veidā nodeva nelielam skaitam īpaši izraudzītu mācekļu. Ebreju valodā ar jēdzienu קבלה sākotnēji tika saprasta "piegādāšana, pārņemšana un tālāknodošana". Ar laiku arī ebreju svēto rakstu (Toras) apslēpto zināšanu kopēji tika saukti par Ba’ale Ha-Kabbalah (בעלה הקבלה) vai Mekuballim (מקובלים), no šiem vārdiem pakāpeniski izveidojās jauns vārds "Kabala".
2006. gada Tour de France
2006. gada Tour de France bija 93. Tour de France velobrauciens, kurš norisinājās no 2006. gada 1. līdz 23. jūlijam. Velobrauciens sākās ar prologu Strasbūrā un beidzās Parīzē. Kopā riteņbraucējiem bija jāveic 3657 kilometri. Braucienā laikā sportisti paspēja pabūt 6 valstīs - Francijā, Nīderlandē, Beļģijā, Luksemburgā, Vācijā un Spānijā. Pirmo reizi kopš 1999. gada velobrauciena nenotika komandu brauciens. Vieni no galvenajiem pretendentiem uz uzvaru - vācietis Jans Ulrihs un spānis Ivans Baso tika diskvalificēti vēl pirms starta - viņi bija pieķerti dopinga lietošanā, vēl tika pieķerti spāņi Oskars Sevilja un Fransisko Mansebo, kā arī 5 Astana-Würth komandas braucēji, līdz ar ko komanda atsauca savu dalību velobraucienā. Daudzi prognozēja, ka līdz ar šo skandālu tūre būs garlaicīga, jo nepiedalīsies pasaules vadošie velobraucēji, bet pierādījas pretējais - šis bija viens no interesantākajiem pēdējās desmitgades Tour de France, jo cīņa par uzvaru bija daudz aizraujošāka nekā iepriekšējajos gados.
Āfrikas savvaļas ēzelis
Sistemātika
(†) - izmirusi organismu grupa
Ņosa ezers
Ezera izveidošanās
Ezers atrodas Mberes rifta ielejā. Vulkāniskās aktivitātes reģionā norisinās jau miljoniem gadu — kopš sadalījās tagadējā Dienvidamerika un Āfrika, Rietumāfrikā turpinās aktīva lūzumu zonu veidošanās. Ezera atrašanās zonā lūzuma veidošanās rezultātā zemes virsmai tuvu pienākusi magma.
Ņosa ezera izvirdums
Kaut gan netālajā Monūnas ezerā līdzīga nelaime notika 1984. gadā, neviens negaidīja, ka šādas briesmas var radīt arī Ņosa ezers. Tomēr 1986. gada 21. augustā notika Ņosa ezera izvirdums — no ezera ūdens pēkšņi izdalījās 1,6 miljoni tonnu ogļskābās gāzes. Gāze plūda lejup pa divām ielejām, aizvietojot vieglāko gaisu. Tuvāko 20 km rādiusā noslāpa ap 1800 cilvēki un 3500 liellopi. Ap 4000 cilvēku paspēja izbēgt no nāves, taču daudzi cieta no elpošanas slimībām un paralīzes.
Ezera nākotne
Lai novērstu līdzīgas katastrofas, zinātnieki piedāvāja šādu risinājumu — iegremdēt ezera dziļākajās vietās piecas ogļskābo gāzi novadošas caurules, kas novērstu gāzes uzkrāšanos ezera nogulumos. Diemžēl pašlaik ezerā ievietota tikai viena šāda gāzes novadīšanas caurule, kuras augšējais gals atrodas uz plosta. Caurule uzstādīta 2001. gadā.
Berilijs
Izmantošana
Berilijs tiek izmantots dažādiem mērķiem. Tiek lēsts, ka tas visvairāk tiek izmantots militārajās jomās, tāpēc informācija par tā izmantošanu nav viegli pieejama.
2012. gada referendums par grozījumiem Satversmē
Valodu statusa vēsture Latvijā
Latvijas Republikas Satversmes sapulces sēdēs 1921.—1922. gadā Satversmi plānoja pieņemt divās daļās. Satversmes I daļu pieņēma 1922. gada 15. februārī, bet sadaļu par valsts valodu un citām valodām bija paredzēts ietvert Satversmes II daļā. Tās projekta 115. pantā bija ierakstīts: "Latviešu valoda ir valsts valoda. Mazākuma tautību piederīgiem ir garantēta viņu valodas brīva lietošana kā runā, tā arī rakstos. Kādas mazākuma tautību valodas un cik tālu pielaižamas valsts pašvaldības un tiesu iestādēs, noteic sevišķs likums." Satversmes II daļa tika vienbalsīgi apstiprināta otrajā lasījumā 1922. gada 7. februārī, bet trešajā lasījumā 1922. gada 5. aprīlī netika pieņemta sakarā ar Franča Kempa un citu Latgales deputātu prasībām par latgaliešu izloksnes iekļaušanu tajā. Diskusijas par Satversmes II daļu turpinājās līdz pat 1. Saeimas pirmajai sēdei 1922. gada 7. novembrī, kad beidzās Satversmes sapulces pilnvaras. Latviešu valoda tika izmantota lietvedībā un valsts pārvaldē (Saeimā deputāti runāja gan latviešu, gan krievu, gan vācu valodās, bet sēžu protokoli tika protokolēti latviešu valodā).
Referenduma ierosināšanas priekšvēsture
Atbildes referenduma organizatoru manifestā bija teikts:
Šajā situācijā nav citas aizsardzības metodes kā uzbrukums. Lai izbeigtu histēriju, vajag kārtīgi sapurināt to, kurš šo histēriju ir iesācis.
Par referenduma tiesiskumu
2012. gada 9. janvārī VL-TB/LNNK valdes un frakcijas apvienotajā sēdē pieņēma lēmumu vērsties Satversmes tiesā ar pieteikumu, lai gaidāmo referendumu atzītu par antikonstitucionālu, kā arī vērtēt tā atbilstību Satversmes satura kodolam un valsts iekārtas pamatprincipiem. Šo iniciatīvu atbalstīja arī daudzi partijas "Vienotība" deputāti. 12. janvārī Satversmes tiesa saņēma 30 Saeimas deputātu pieteikumu, kurā apstrīdēts referendums par krievu valodas statusu. Deputāti lūdza piemērot pagaidu noregulējumu un apturēt 18. februārī plānotā referenduma norisi. Satversmes tiesa nesaskatīja pietiekamu pamatojumu referenduma apturēšanai, norādot, ka tai nav tiesības iejaukties likumdošanas procesā. Tomēr tiesa nolēma ierosināt lietu pamatojoties uz pieteikuma daļu, kas prasīja izvērtēt likuma "Par tautas nobalsošanu un likumu ierosināšanu" atbilstību Satversmei.
Jānis Šmits
Nāve
Jānis Šmits nomira naktī uz.
Mendešs
Mendešs var būt:
Balbinovas baznīca
Draudzes lielākie svētki
Draudzes lielākie svētki un atlaidu dienas ir Vissvētākās Trīsvienības svētki, Vissvētākās Jaunavas Marijas Rožukroņa diena, Svētā Stefana svētki, Svētās Marijas Goreti diena.
Tehniska informācija
Balbinovas baznīca ir ķieģeļu celtne ar skārda jumtu, 33 metrus gara un 18 metrus plata. baznīcai ir 750 kg smags zvans. Ap baznīcu ir ķieģeļu-metāla žogs.
Japānas imperatoru uzskaitījums
Šajā uzskaitījumā apkopoti Japānas imperatori, kopš imperators Džimmu 660. g. p.m.ē. izveidoja Japānu. Imperatora valdīšanas periodi sakārtoti atbilstoši japāņu kalendāram.
Burgasas ezers
No jūras atdala smilšu bārs. Uzskatāms par sālsezeru, taču sāls saturs nav īpaši augsts - 4 - 11‰. Ezerā ap 23 zivju sugas, apkaimē novērotas 254 putnu sugas. Ap ezeru niedru josla. Rietumu daļā dabas aizsargājamā teritorija.
Inerce
Inerces moments
Inerces moments raksturo ķermeņa inerci rotācijas kustībā. Materiāla punkta inerces moments ir tā masas reizinājums ar attāluma līdz rotācijas asij kvadrātu: Inerces momenta SI mērvienība [kg*m^2]
9. decembris
9. decembris ir gada 343. diena pēc Gregora kalendāra (344. garajā gadā). Līdz gada beigām ir atlikušas 22 dienas.
Tazi
Saskaņā ar 2002. gada Krievijas tautskaites datiem 276 cilvēki sevi atzinuši par taziem, no kuriem lielākajai daļai dzimtā ir krievu valoda.
Brjanska
No 1778. līdz 1920. gadam Brjanska bija apriņķa pilsēta Orlas guberņā; no 1920. līdz 1929. gadam — Brjanskas guberņas galvaspilsēta.
Osmoze
Osmozes darbību varētu raksturot šādi:
Līdzīgas osmozes reakcijas notiek šūnās, kuras atrodas starp dažādiem šķīdumiem.
Kevins Nolans
Ar Bolton Wanderers klubu viņš līgumu parakstīja 16 gadu vecumā. Šajā klubā aizvadīja desmit sezonas (1999—2009). K. Nolans bija komandas sastāvā, kad tā pirmo reizi kluba vēsturē kvalificējās UEFA kausa izcīņai. Uz "United" viņš pārgāja 2009. gada janvārī par 4 miljonu sterliņu mārciņu lielu transfēra summu. Viņš tika atzīts par 2009.—2010. gada Futbola līgas čempionāta gada labāko spēlētāju.
Pulmonālā ekspirācija
Teorētiski ir iespējamas arī tādas kombinācijas, kā pulmoniski inspiratoriskie līdzskaņi un velāri ekspiratoriskie līdzskaņi, bet tādi ir zināmi tikai mākslīgi radītajā ceremoniālajā Austrālijas aborigēnu daminas valodā.
Teiču purvs
Purvs radies apmēram pirms deviņiem tūkstošiem gadu, izveidojies seklā un plašā ledāja izveidotā ieplakā. Apmēram pirms 7,5 tūkstošiem gadu uzsākās vēl mūsdienās notiekošā ezera, kas izveidojās pēc gruntsūdeņa pacelšanās, aizaugšana. Purva pētījumi tikuši uzsākti 20. gadsimta 20.—30. gados.
Teiču purvā ir 19 ezeri, no kuriem 18 ir lielāki par 2 ha (to kopējā platība sasniedz 394 ha). Lielākie ir Kurtavas ezers (74 ha), Pielaista ezers (54,7 ha), Mindaukas ezers (36 ha) un Liepasalas ezers (35,4 ha). Teiču purvā ir tikušas konstatētas vairāk nekā 900 augu, 300 tauriņu, 40 zīdītāju, 190 ligzdojošu putnu u.c. sugas.
Bernārs
Bernārs (fr; sieviešu dzimtē Bernāra) ir franču cilmes uzvārds. Cilvēki ar šo uzvārdu:
Spirti
Spirtu atrašanās dabā un ieguve no dabas produktiem
Daudzus spirtus satur ziedu ēteriskās eļļas (geraniols, citronelols un linalools), daļa terpenoīdu ir spirti (borneols, fenhols, mentols). Latvāņi satur nedaudz metanola.
Spirtu fizikālās īpašības
Spirta grupa C—OH parasti absorbē elektromagnētisko starojumu pie viļņa garuma apmēram 170–180 nm, tādēļ šīs vielas ir bezkrāsainas. Turklāt, šis viļņa garums attiecas jau uz vakuuma UV spektra daļu. Spirta grupa tādēļ nav hromofors, bet tiek pieskaitīta auksohromiem, jo padziļina krāsu, ja atrodas konjugācijā ar hromoforām grupām. Ūdens absorbcijas maksimums ir pie 167 nm; dialkilēteriem tas ir pie 185–190 nm, un te parādās alkilgrupu vājās donora īpašības. Pārejai ir n→σ* tips pēc Kašas klasifikācijas.
1H KMR spektrā spirtiem parasti ir plats signāls pie 0,5–5 m. d. (biežāk pie 1 līdz 2 m. d.), jo tie atrodas intensīvā ķīmiskā apmaiņā ar ūdeni paraugā (spirti parasti ir higroskopiski, un ūdens tvaiki no gaisa izšķīst paraugā). Signāls pazūd, ja paraugam pievieno D2O. Jo lielāka ir spirta koncentrācija, jo vājākos laukos nobīdās OH protona signāls (līdz 5 m. d. tīram etanolam), un bez ūdens klātbūtnes tā līnijas ir asas (novērojama arī spinu sadarbības izraisītā šķelšanās multipletā). Parasti gan signāls ir ļoti plats ķīmiskās apmaiņas dēļ, ko veicina skābju klātbūtne (kā ir CDCl3 šķīdumā) un kavē ūdeņraža saites ar aprotisku šķīdinātāju (kā DMSO-d6, kurā hidroksilgrupas protona signāls ir labi redzams ar visu spinu sadarbību). Pusacetāla O–H protona signāls (piemēram, cukuros) ir redzams vēl vājākos laukos, virs 6,5 m. d. 13C KMR spektrā C atoma signālu, pie kura atrodas hidroksilgrupa, novēro parasti pie 50–70 m. d.
Hansjohems Autrums
Hansjohems Autrums (Hansjochem Autrum; dzimis, miris ) bija vācu zoologs. Pētīja kukaiņu orientēšanos telpā.
Kaizerslauterne
Kaizerslauterne (de) ir pilsēta Reinzemes-Pfalcas federālajā zemē, Vācijā. Iedzīvotāju skaits pilsētā sasniedz 97 tūkstošus. Pilsētā atrodas Kaizerslauternes Tehnoloģiju universitāte un Vācijas futbola 2. Bundeslīgā spēlējošais 1. FC Kaiserslautern. Fritz-Walter-Stadion stadionā tika aizvadīta daļa no spēlēm.
Kokneses vēsture
Karu periodā (1561—1721)
1561. gadā Livonijas kara laikā Koknesi ieņēma poļu-lietuviešu karaspēks, pilsētu pārdēvēja par Kokenhuzu. 1577. gadā Koknesē iebruka Maskavijas karaspēks. Pēc cara Ivana IV pavēles tika nogalināts viss pils aizstāvju garnizons. Kā pili, tā pilsētu izlaupīja un nopostīja, bet iedzīvotājus aizveda gūstā uz Krieviju. 1582. gadā Polijas-Lietuvas karalis Stefans Batorijs apstiprināja Koknesei jau agrāk piešķirtās Rīgas tiesības. 1601. gadā Poļu-zviedru kara laikā pie pilsētas notika Kokneses kauja, kurā poļu huzāri sakāva zviedru karaspēku. 1625. gadā zviedru karaspēks karaļa Gustava II Ādolfa vadībā 12 000 vīru sastāvā aplenca Kokneses pili, kas padevās jau pēc divām dienām. 1629. gadā Koknesi pievienoja Zviedrijai, tika nostiprināti pils mūri. Sava novietojuma dēļ tā tika uzskatīta par vienu no stiprākajām pilīm. No 1634. gada Koknese bija lēņa galvaspilsēta un trešā svarīgākā pilsēta zviedru Vidzemē blakus Rīgai un Tērbatai.
Love Is War
"Rockstarz"
Kā otrais singls no Vanilla Ninja albuma "Love Is War" tika izdots "Rockstarz". Singls tika izdots.
Klusā daba
Klusā daba latviešu mākslā
Klusā daba latviešu mākslā kļuva populāra ap Pirmā pasaules kara laiku. Viens no šī žanra aizsācējiem un attīstītājiem bijis Leo Svemps. Minami arī Romans Suta, Niklāvs Strunke un Ludolfs Liberts, kurus piesaistīja kubisma formu vienkāršojums. 1950. gados klusās dabas gleznojumi apsīka, jo pietrūka vajadzīgā tematiskuma, taču vienlaicīgi šis žanrs līdzās ainavai ir vismazāk pakļāvies ideoloģijas prasībām. 1960. gados klusā daba atraisījās no uzspiestā dogmatisma, iegūstot savdabīgākas izpausmes. Līvija Endzelīna ir devusi izcilu ieguldījumu klusajā dabā, darbos raisījusi savdabīgas noskaņas, izvēloties īpatnējos priekšmetus, kurus apkopojusi oriģinālos uzstādījumos. Ojārs Ābols bija viens no pirmajiem māksliniekiem, kurš izmatoja abstrahēti nosacītas formas, bet Rūdolfs Pinnis, kurš iepriekš bija 10 gadus pavadījis Parīzē, nespēja aizmirst franču kultūras rosinošo garu. Boriss Bērziņš nereti gleznoja klusās dabas ar fragmentiem, kas kādreiz bijuši dzīvi kā blakus dēlīšiem un rīvēm atrodošos cūkas šņukurus, izraisot pārdomas par dzīvības niecību likteņa priekšā un varmācību. 1970. gadi raksturīgi ar krāsas pašvērtības kā glezniecības pamata atgūto dominanti, kurā kolorīta daudzveidība izpaudās kā vitālā emocionalitātē, tā arī tonālās niansēs. 20. gadsimta beigās latviešu glezniecībā klusās dabas novatorisko lomu pārņēma žanru sintēze un abstrakcionisma tendences, taču atsevišķi mākslinieki klusajās dabās joprojām rod oriģinālus risinājumus.
Spēks
Spēks ir vektoriāls lielums, kura modulis raksturo mijiedarbības lielumu (intensitāti), bet vērsums — mijiedarbības virzienu telpā. SI spēku mēra ņūtonos. 1 N = (1 kg·1m)/1s2. To apzīmē ar \vec{F}.
Mazo un vidējo uzņēmumu mārketings
Latvijā MVU veido 99,9% no visiem uzņēmumiem un nelielu uzņēmumu mārketinga stratēģijas izstrādes un konkurētspējas paaugstināšanas jautājumi mūsu valstī zinātniskā līmenī iepriekš praktiski nav pētīti. Zinātnisko pētījumu trūkums varētu būt viens no galvenajiem iemesliem, kāpēc Latvijas MVU ir tik grūti paaugstināt savu konkurētspēju vietējā un starptautiskajos tirgos. Nepietiekama teorētiskā bāze neļauj MVU risināt praktiskās mārketinga problēmas un paaugstināt savu konkurētspēju. Ir pieradīts, ka MVU nevar izmantot daudzas mārketinga stratēģijas, kuras pielieto lielie uzņēmumi.
Peldēšana 2008. gada vasaras olimpiskajās spēlēs — 400 metri kompleksajā stilā vīriešiem
Priekšsacīkstes
Priekšcīkstes tika aizvadītas 4 grupās. 8 labāko rezultātu ieguvēji kvalificējās finālsacīkstēm.
Vīsbādene
Transports
Vīsbādene bija pirmā Vācijas pilsēta, kas pilnībā nomainīja tramvaju pret autobusu satiksmi. Šajā pilsētā 20. gadsimta sešdesmitajos gados tika ieviesta speciālā ceļa josla autobusiem, kas no šejienes izplatījās viscaur pasaulē.
Lietuvas militārā akadēmija
Darbs un mācību spēki
Gada budžets ir 28 000 000 litu vai apmēram 5,6 000 000 LS. Lietuvas militārajā akadēmijā savam civilajam akadēmiskajam personālam maksā MK maksimāli atļauto atalgojumu, kas ļauj viņiem atlasīt labākos Lietuvas augstskolu pasniedzējus un akadēmijai ieņemt vadošo vietu starp Lietuvas augstskolām. Kadeti saņem stipendijas vidēji no 80 litiem (16 LS) pirmajā kursā līdz 500 litiem (100 LS) ceturtajā kursā, bet stipendija ir atkarīga arī no viņu reitinga un no sekmēm.
Grigorijs Panteļejevs
Grigorijs Panteļejevs (dzimis 1972. gada 13. novembrī Gastelo, Krievijas PFSR) ir bijušais Latvijas hokejists, malējais uzbrucējs, ilggadējs Latvijas hokeja izlases dalībnieks. Savas karjeras laikā aizvadījis 54 spēles Nacionālās hokeja līgas kluba Bostonas "Bruins" sastāvā, kā arī piedalījies 2002. un 2006. gada olimpisko spēļu turnīros.
Spēlētāja karjera
Arī 2002.—03. gada sezonu Panteļejevs uzsāka Rīgas 2000 rindās, bet pēc aizvadītām 8 spēlēm saņēma piedāvājumu no SM līgas kluba Lahti "Pelicans" un atlikušo sezonas daļu aizvadīja tur. 2003.—04. gada sezonā Grigorijs spēlēja Rīgas 2000 rindās un kļuva par Latvijas čempionu. 2004.—05. gada sezonā viņš atkal devās uz Zviedriju, kur šoreiz pievienojās IFK Arborga kluba rindām un tā sastāvā arī pabeidza sezonu.
Pasaules luterāņu federācija
Pasaules luterāņu federācija (en (LWF), de) (PLF) ir senākā un lielākā vispasaules luterisko kristiešu organizācija, kuras dalībbaznīcu starpā pastāv altāra un kanceles sadraudze. PLF dibināta Lundā, Zviedrijā 1947. gadā. Pašlaik PLF vadība izvietota Ženēvā, Šveicē. PLF ir aktīva ekumeniskā dialoga partnere (piemēram, ar Romas katoļu baznīcu 1999. gadā noslēgtais Kopējais paziņojums par Attaisnošanas mācību). Pašlaik PLF 78 valstīs apvieno vairāk kā 72 miljonus luterāņu 144 baznīcās. Lielākās PLF baznīcas ir Zviedrijas baznīca (apm. 7 milj.), Tanzānijas evaņģēliski luteriskā baznīca (apm. 5,6 milj.), Etiopijas evaņģēliskā (Mekane Jesus) baznīca (apm. 5,5 milj.), Amerikas evaņģēliski luteriskā baznīca (apm. 5 milj.), Dānijas baznīca (apm. 4,5 milj.) un Somijas luteriskā baznīca (apm. 4,4 milj.).
Grigorijs Panteļejevs
Spēlētāja karjera
1996. gada nogalē par īpašiem nopelniem Saeima Panteļejevam piešķīra Latvijas pilsonību.
Milorads Čavičs
Viņš ir piedalījies četrās Olimpiskajās spēlēs. 2000. gadā Sidnejā viņš nepārvarēja pirmo kārtu (100 m tauriņstila distancē arī tika diskvalificēts). 2004. gadā Atēnās M. Čaviča augstākais sasniegums bija 100 m tauriņstilā izcīnītā 16. vieta, vēl ieņēma 19. vietu 100 m brīvā stila distancē un 31. vietu — 50 m brīvajā stilā. 2008. gadā Pekinā serbs izcīnīja sudraba medaļu 100 m tauriņstilā, kā arī ierindojās 17. vietā 100 m brīvā stila distancē. 2012. gadā Londonā izcīnīja 4. vietu 100 m tauriņstilā un 13. vietu 4x100 m brīvā stila stafetē. Ar panākumiem startējis arī Eiropas un Pasaules čempionātos gan garajā, gan īsajā baseinā (kopumā ir septiņkārtējs Eiropas čempions).
Adamovičs
Adamovičs (sieviešu uzvārds Adamoviča) var būt:
Prinča Ūlava krasts
Prinča Ūlava krasts ir Austrumantarktīdas piekrastes daļa Karalienes Modas Zemē Kosmonautu jūras krastā. Stiepjas no Šinnana glečera austrumos (44° 38' E) līdz Licova-Holma līcim rietumos (40° E). Kopējais piekrastes garums ap 240 km. Austrumos robežojas ar Enderbiju Zemi, dienvidrietumos — ar Sojas krastu. Iekšzemē paceļas Midzuho plato. Krasta līnija izrobota, daudz nelielu līču. Krasta rietumos Flatveru salās kopš 1957. gada darbojas Japānas polārstacija Šova.
17. jūnijs
Vārda dienas
Artis, Artūrs
Balgales pagasts
Reljefa formas
Ručiņkalns, Ruļļu kalni.
Zemgales līdzenums
Augsne
Augsnes veidošanās apstākļu ziņā Zemgales līdzenumā sevišķa nozīme ir tam, ka augsnes cilmiežos ir daudz karbonātu. Ar karbonātiem bagāti ir limnoglaciālie nogulumi un arī morēnas smilšmāls, kas izplatīts līdzenuma nomalēs, daudz karbonātu ir arī dolomīta atsegumu joslās upju ielejās. Tāpēc Zemgales līdzenumā pārsvarā ir velēnu karbonātu augsnes (lielākoties izskalotās), vietām sastopamas arī velēnu vāji podzolētās augsnes. Mazāk drenētu ūdensšķirtņu posmos augsnes ir glejotas.
Sēklaugi
Sēklaugi (Spermatophytes) ir augu apakšvalsts.
Aleksandrs Svitovs
Aleksandrs Svitovs (dzimis 1982. gada 3. novembrī) ir krievu hokejists, centra uzbrucējs. Pašlaik (2019) Svitovs spēlē Kontinentālās hokeja līgas kluba Jaroslavļas "Lokomotiv" sastāvā.
Spēlētāja karjera
2013. gada jūnijā noslēdza līgumu ar Kazaņas "Ak Bars". Gadu vēlāk Svitovs jau kļuva par komandas kapteini. 2018. gadā Svitovs kopā ar "Ak Bars" izcīnīja Gagarina kausu. 2019. gada vasarā viņš pievienojās Jaroslavļas "Lokomotiv" rindām.
Karbonskābes
Karbonskābes (organiskās skābes) ir organiskas vielas, kuru molekulas satur karboksilgrupu −COOH. Šķīdumā H atoms var tikt atšķelts, veidojot ūdeņraža jonu jeb protonu.
Aciditāte
Karbonskābēm, kuru pKa ir 4−5, disociācijas reakcijas līdzsvars ūdens šķīdumā ir stipri novirzīts pa kreisi, t. i., nedisociējušās skābes virzienā. Ja alkilgrupā ir aizvietotājs ar negatīvu indukcijas efektu (−I), piemēram, halogēna atoms, tad alkānskābes aciditāte ir lielāka. Alkānskābes, kuru alkilgrupā α-stāvoklī ir vairāki aizvietotāji ar spēcīgu negatīvo indukcijas efektu, stipruma ziņā līdzīgas stiprām neorganiskajām skābēm. Viena no visstiprākajām aizvietotajām alkānskābēm ir trihloretiķskābe. Trihloretiķskābe ir 7000 reižu stiprāka skābe nekā etiķskābe. Šīs likumsakarības darbojas arī arēnkarbonskābju gadījumā, piemēram, 4-metoksibenzoskābe ir vājāka skābe nekā 4-nitrobenzoskābe. Jāņem vērā ir arī aizvietotāju savstarpējais izvietojums. Piemēram, o-hidroksibenzoskābes jeb salicilskābes molekulā veidojas iekšmolekulāra ūdeņraža saite un notiek karboksilātjona stabilizācija — pKa ir 2,98, salīdzinot m- un p- izomēriem, kam pKa ir ~4.
Skābju aciditāte ir svarīga īpašība, kas nosaka vielu transportu caur bioloģiskām membrānām, tajā skaitā arī farmakoloģisko līdzekļu pārvietošanos organismā. Eksperimentāli ir pierādīts, ka skābes parasti iet caur šūnu membrānām nejonizētā formā. Piemēram, aspirīns, kas uzskatāms par vāju skābi (pKa=3,6), kuņģī ir jonizētā formā, bet zarnu traktā nejonizētā formā. Līdz ar to uzsūkšanās notiek tieši no zarnu trakta. Aciditāte nosaka arī vielu izvadīšanos, jo urīnam arī ir vāji skāba reakcija.
Apaļvaboļu dzimta
Apaļvaboļu dzimta (la) — vaboļu dzimta, kurā ir zināmas aptuveni 450 sugas.
Pieaugušo īpatņu apraksts
Virsspārni ar gareniskām rievām vai punktiņu rindām (vai ar to rudimentiem) vai ar nesakartoteim punktiem, ar pieguļošiem matiņiem, zvīņām, dažām ģintīm pat ar retam stīvām vālveidīgām skujiņām. Virsspārnu epipleiras ir īsas, beidzās pie mugurejo kāju koksām. Spārni ir normāli attīstīti vai reducēti.
Ūdensrožu dzimta
Izskats
Lielākais dzimtas pārstāvis ir karaliskā viktorija. Šīs sugas lapu diametrs var pārsniegt 2,5 m. Krāšņa suga ir dzeloņu zvīņlēpe, kas izplatīta no Krievijas Piejūras novada dienvidiem līdz tropu dienvidaustrumu Āzijas centrālajiem apgabaliem. Tās zieds ir koši violeti sārts, un to ziedneša augšdaļā skauj sārti zaļu plēkšņu gredzens.
Veģetācija
Aug dažāda lieluma audzēs vai grupās stāvošos un lēni tekošos ūdeņos, arī lāmās, grāvjos un sezonālās ūdenstilpēs apgabalos, kur sausajā sezonā ūdens izsīkst. Resnie un sulīgie sakneņi nodrošina saglabāšanos līdz nākamajiem lietiem arī izžuvušas ūdenstilpes gultnē. Ūdensrozes, lēpes un viktorijas to pamatizplatības apgabalos daudzviet dominē ūdenstilpju veģetācijā.
Klasifikācija
Ūdensrožu dzimtai pieder 5 ģintis:
Mērvienība
Viduslaiki: mārciņa, jards un stouns
1963. gadā Lielbritānijas parlaments apstiprināja Mēru un svaru likumu, kurā pieņēma metrisko sistēmu, taču pāreja notika lēni. Pat mūsdienu mazumtirgotāji līdztekus metriskajām mērvienībām turpina uzrādīt cenas imperiālajās mērvienībās.
SI vienības
Laikā, kad tika ieviesta metriskā sistēma, zinātne attīstījās milzu soļiem. Taču drīz vien izrādījās, ka jaunā sistēma nav pilnīgi piemērota, lai izpildītu prasības, ko tai uzstāda modernā zinātne. 1960. gada oktobrī Parīzē notika XI Mēru un svaru ģenerālā konference, kuras laikā tika pārstrādāta metriskā sistēma. Kopš tā laika ši sistēma ik pa laikam tika uzlabota. Šī jaunā starptautiskā mērvienību sistēma (jeb SI, kā to parasti sauc) atkal noteica metrisko vienību standartu, turklāt -, izmantojot zinātnes sasniegumus, jau ar daudz lielāku precizitāti (piemēram, konstantais gaismas ātrums vakuumā). Vairumam mērvienību tika atmests standarta metriskais likums, tā vietā tika izmantoti daudz precīzākie un konsekventie mērījumi.
Sacīkšu karogi
Baltais karogs
Baltais karogs nozīmē, ka trasē atrodas lēns transportlīdzeklis (piemēram, neatliekamās palīdzības mašīna), un pilotiem ir jāuzmanās. Dažreiz tas tiek izmantots, lai brīdinātu kādu lēni braucošu konkurentu. Agrāk baltais karogs tika izmantots, lai pilotus brīdinātu par pēdējo apli, līdzīgi, kā vieglatlētikas garo distanču skrējienos ar zvanu brīdina atlētus par skrējiena beidzamo apli.
Motociklu sacīkstēs
Citi izmantotie karogi:
Aleksis Ngambi
Aleksis Ngambi (dzimis Esakā) ir bijušais Kamerūnas futbola aizsargs. 2009. gadā viņš spēlēja FK Daugava Rīga. Ngambi aizvadījis arī 1 spēli Kamerūnas izlasē.
Trinitrotoluols
Iegūšana
C6H4NO2CH3 + HNO3 → C6H3(NO2)2CH3 + H2O
Īpašības
Trinitrotoluola eksplozijas rezultātā rodas ūdens, oglekļa(II) oksīds, ogleklis un slāpeklis.
Lietuviešu virtuve
Lietuviešiem, poļiem un aškenaziem tās kopīgās vēstures dēļ ir daudzi līdzīgi ēdieni un dzērieni. Lietuviešu virtuvi vēsturisku iemeslu dēļ ietekmējusi arī vācu virtuve un kultūra, tajā ieviešot kartupeļu un cūkgaļas ēdienus, kā arī zarotu konditorejas izstrādājumu ar tukšu vidu — šakoti, kas 19. gadsimta beigās ienāca Suvalkijā.
Ēdieni
17. gadsimtā Lietuvas dižkunigaitijā ievesti kartupeļi, kas 19. gadsimta otrajā pusē kļuva par nozīmīgu lauksaimniecības un lietuviešu virtuves sastāvdaļu. No tiem gatavo dažādus ēdienus — kartupeļu pankūkas, rīvētu kartupeļu sacepumu (kugelis), cepeškrāsnī ceptas ar rīvētiem kartupeļiem pildītas cūku zarnas (vėdarai), kartupeļu klimpas (švilpikai) un cepelīnus (cepelinai), bet zemnieku vidū sevišķi izplatīts ēdiens bija vienkārši vārīti kartupeļi ar pienu, sviestu vai sviesta un saldā krējuma mērci ar sāli, pipariem un sīpoliem (kastinys).
24. augusts
24. augusts ir gada 236. diena pēc Gregora kalendāra (237. garajā gadā). Līdz gada beigām ir atlikušas 129 dienas.
Asveja (ezers)
1934. gadā pāri ezeram uzcelts koka tilts, kas tiek izmantots joprojām. Tā garums ir 84 m un ezers šajā vietā ir līdz 15 m dziļš.
Āndhra Pradēša
Reliģijas
Izplatītākās reliģijas ir hinduisms (90,9%), islāms (7,3%) un kristietība (1,4%).
Managva
Managva ir Nikaragvas galvaspilsēta. Managva ir arī valsts lielākā pilsēta pēc iedzīvotāju skaita. Pilsēta ir valsts politiskais, komerciālais, kultūras un rūpniecības centrs. Managva atrodas netālu no Klusā okeāna pie Managvas ezera. Pilsētā ir karsts un mitrs klimats. Netālu no pilsētas atrodas Masaja vulkāns.
Bobrova divīzija
Bobrova Divīzija — viena no Kontinentālās Hokeja Līgas Rietumu konferences divīzijām, izveidota 2008. gadā kā viena no četrām divīzījām ar mērķi sadalīt komandas pēc sportiskā (ģeogrāfiskā un citu) principa.
3. septembris
3. septembris ir gada 246. diena pēc Gregora kalendāra (247. garajā gadā). Līdz gada beigām ir atlikušas 119 dienas.
Somālijas savvaļas ēzelis
Barošanās
Vismīļākā ēzelim ir sausā, asā tuksneša zāle, bet tas ēd arī krūmu zarus un citus tuksneša augus. Vispirms ēzelis augu satver ar savām biezajām lūpām, ievieto starp priekšzobiem un to noplūc. Tad ar dzerokļiem zāli sasmalcina. Zobi ēzelim ir lieli, ar plakanām virsmām, kas ir piemēroti, lai sakošļātu pat visasākos tukneša augus. Ēzeļi ganās vakaros, naktīs un no rītiem, kamēr saule vēl nekarsē tuksnesi. Dienās tie slēpjas klinšu noēnotās vietās. Somālijas savvaļas ēzelis cenšas ganoties neaiziet pārāk tālu no ūdens, ne tālāk kā vienas dienas gājiena attālumā, jo, lai arī daļu mitruma tas uzņem no augiem, bez ūdens ēzelis var iztikt ne vairāk kā 2—3 dienas.
Plaužu ezers (Ķeipenes pagasts)
Pašlaik pie ezera ir viena laivu bāze ("Laivu māja" kopš 2015.gada), viena publiski pieejama labiekārtota peldvieta (kopš 2013.gada)
Latvijas Evaņģēliski luteriskā baznīca pasaulē
Latvijas Evaņģēliski luteriskā baznīca pasaulē (LELBP) — līdz tās nosaukuma maiņai 2020. gadā saukta Latvijas Evanģēliski Luteriskā Baznīca ārpus Latvijas (LELBāL)  — ir Latvijas evaņģēliski luteriskās baznīcas Latvijā, kas nodibināta 1922. gadā, turpinātāja. Tā izveidojās pēc Otrā pasaules kara LELB arhibīskapaTeodora Grīnberga vadībā, Latvijas evaņģēliski luteriskās baznīcas vadībai dodoties bēgļu gaitās uz Vāciju. LELBP ir draudzes visos kontinentos (izņemot Antarktīdu).
GE Money Bank (Latvija)
Meitas uzņēmumi
Latvijā darbojās divi GE Money Bank meitas uzņēmumi: AS GE Money atklātais pensiju fonds un ieguldījumu pārvaldes sabiedrība GE Money Asset Management. GE Money atklātais pensiju fonds uzturēja divus 2. pensiju līmeņa fondus “Džezs” un “Blūzs” kā arī piedāvāja klientiem divus 3. pensiju līmeņa fondus “Rumba” un “Tvists”. GE Money Asset Management, kas dibināts 2003. gadā kā Baltic Trust Bank meitas uzņēmums BTB Asset Management, pārvaldīja pensiju fondu piesaistītos aktīvus. Abi fondi 2013. gadā pārgāja Citadele grupas uzņēmumam IPAS Citadele Asset Management.
Banka dibināja un atbalstīja neatkarīgu, sabiedriskā labuma organizāciju “Naudas plānošanas centrs”.
12. trolejbusu maršruts (Rīga, 1964)
Vēsture
1978. gadā līdz Līvciema ielai tika atklāts vēl viens jauns 12M trolejbusu maršruts, kura kustība tika organizēta pa jaunatklāto Maskavas tiltu (tagadējais Salu tilts). Gadu vēlāk 12M maršruta vietā tika izveidots 19. maršruts.
Vertsjervs
Ģeogrāfija un ģeoloģija
No Vertsjerva iztek Emajegi upe, kas tek uz Peipusa ezeru. Lielākās ietekošās upes ir Mazā Emajegi, Ehne, Tarvastu upe un Tenasilmas upe.
Nātrijs
Atrašanās dabā
Dabā nātrijs sastopams hlorīda, sulfāta, un retāk — nitrāta veidā. Nātrijs ir sastopams arī laukšpatos (nešķīstošā veidā).
Īpašības
Reakcijā ar gaisu vai tīru skābekli nātrijs veido nātrija peroksīdu Na2O2 jeb Na−O−O−Na.
Nātrijs reaģē ar visiem nemetāliem, izņemot inertās gāzes. Ar fluoru un hloru tas savienojas parastos apstākļos. Nātrija gabaliņu un sēra pulvera maisījums sprakšķēdams uzliesmo, ja to nedaudz paberž piestiņā. Paaugstinātā temperatūrā nātrijs reaģē ar ūdeņradi, bromu, jodu, fosforu un oglekli, bet elektriskajā lokā tas savienojas arī ar slāpekli. Reakcijā ar oglekli nātrijs veido nātrija karbīdu Na2C2 jeb Na−C=C−Na.
Goiás Esporte Clube
Kluba galvenie sāncenši ir Vila Nova. Šajā derbijā Goiás klubs gan ir pārliecinoši labāks.
Glāzgova
Heraldika
Pilsētas devīze ir "Lai Glāzgova zeļ un plaukst" ("Let Glasgow Flourish"), kas ir atrodama arī uz ģerboņa. Tā ir frāze no vārdiem, kurus esot teicis Svētais Mango: "Lord, Let Glasgow flourish by the preaching of the word and the praising of thy name".
Glāzgova 16.—18. gadsimtā
Šajā laikā mainījās arī pilsētas veidols. Pēc postošajiem ugunsgrēkiem pilsētas vara aizliedza izmantot koku kā celtniecības materiālu, tādēļ ēkas tika būvētas no akmens un pēc vienota parauga. 1636. gadā tika uzbūvēta municipalitātes ēka, bet 1649. un 1661. gadā pie Glāzgovas Universitātes attiecīgi tika atvērta Hatčesona slimnīca un bibliotēka. Pirmo pilsētas avīzi — "Glasgow Courant" — sāka iespiest no 1715. gada. Daniels Defo, kas 1723. gadā apmeklēja Glāzgovu, ir atstājis pilsētas aprakstu savā grāmatā "Ceļojums pa visu Lielbritānijas salu":
Glāzgova 19. gadsimtā
Industrializācija vēl bez saimnieciskā uzplaukuma izraisīja arī sabiedrības noslāņošanos, it īpaši nabadzīgo un bezdarbnieku vidū. Strādnieki fabrikās un rūpnīcās strādāja 14 stundas diennaktī un bērnu darba ekspluatācija bija ierasta parādība. Rezultātā izveidojās daudzas darba kustības. 1812. gadā Glāzgovā notika streiks, kurš ir vislielākais līdz pat šim brīdim, — audēji uz trijiem mēnešiem pārtrauca darbu, pieprasot darba algas paaugstinājumu. Līdz streika izbeigšanas brīdim tika arestēti lielākā daļa no organizatoriem un Skotijā tika aizliegts veidot arodbiedrības (aizliegums eksistēja līdz 1824. gadam). Pēc Napoleona radīta kara beigām, 1815. gadā, stāvoklis pilsētā vēl vairāk pasliktinājās. Preču imports, kuru Lielbritānija piegādāja armijas un sabiedroto vajadzībām, strauji saruka, tādēļ daudzi strādnieki zaudēja darbu.
Glāzgova 20. gadsimtā un 21. gadsimta sākumā
Pozitīvas pārmaiņas skāra arī pilsētas saimniecību — strauji attīstījās pakalpojumu joma, samazinājās bezdarba līmenis, bet kopējais devums valsts iekšzemes produktā bija trešais lielākais aiz Londonas un Edinburgas. Pašlaik Glāzgova skaitās viena no Skotijas pilsētām, kura ir visplaukstošākā un kurā notiek dinamiska saimnieciskā attīstība.
Iedzīvotāji
Pēc 2001. gadā veiktās tautas skaitīšanas Glāzgovā 47,07 % ir vīrieši, bet atlikušie 52,93 % ir sievietes. Salīdzinot ar pārējo Skotiju, Glāzgovā procentuāli ir lielāks to cilvēku skaits, kuri ir sasnieguši pilngadību un nav precējušies. Tie ir aptuveni 40,98 %. Savukārt 0,94 % iedzīvotāji labi pārvalda skotu gēlu valodu.
Mūzikas klubi, koncertzāles un kinoteātri
Glāzgova ir viena no mūzikālākajām pilsētām Apvienotajā Karalistē. Starp lielākajām arēnām noteikti jāpiemin blakus Karaliskajai koncertzālei un Skotijas izstāžu un konferenču centram esošo britu otru nozīmīgāko rokarēnu "The Barrowlands", uz kuras skatuves ir uzstājušās daudzas populāras rokgrupas, piemēram, The Cure, The Smiths, Megadeth un Metallica. Ne mazāk ievērojamas grupas viesojas ar saviem koncertiem arī klubā "King Tut's Wah Wah Hut", kur 1993. gadā grupa Oasis parakstīja līgumu ar ierakstu kompāniju Creation Records. Tāpat kā citās lielpilsētās Glāzgovā ir arī daudz naktsklubi, kuros tiek spēlēta dažāda žanra mūzika. Īpaši populāri no tiem ir The Arches, Blanket, Campus, Cathouse, Cube, Garage, Tiger Tiger, The Tunnel un citi naktsklubi. Glāzgova ir tādu slavenu populārās mūzikas grupu dzimtene kā Belle & Sebastian, Glasvegas, Franz Ferdinand, The Fratellis, Mogwai, Primal Scream, Simple Minds, Texas, Travis, Camera Obscura.